Pierre Veuillot

Pierre Veuillot (1913–1968)Base Léonoreparis.catholique.fr var en av Den katolske kirkes kardinaler, og erkebiskop av Paris 1966–1968. Han deltok under Annet Vatikankonsil, da han var koadjutor av Paris.

Liv og virke
Prest
Pierre Veuillot fikk sin filosofiske og teologiske utdannelse ved Seminarie Des Carmes i Paris og ble presteviet den 26. mars 1939. Deretter var han sjelesørger og lærer i Paris.

Da foreldrene hans feiret gullbryllupsdag, arrangerte den nye nuntius til Frankrike, erkebiskop Angelo Roncalli (som senere ble pave Johannes XXIII), som vR invitert til mottakelsen, et audiens i Roma for Pierre Veuillot med pave Pius XII. 

Konsekvensen av dette var at Pierre Veuillot ble «oppdaget» og så tilknyttet Statssekretariatet fra 1949 for å hjelpe Jacques Martin, og derpå Dominique Pichon, i seksjonen for frankofone lands  anliggender, mens Giovanni Battista Montini (den senere pave Paul VI) var sostituto ved Statssekretariatet med ansvar for ekstraordinære anliggender, frem til 1952. Deretter var Montini pro-sekretær før han ble utnevnt til erkebiskop av Milano i 1954. Abbé Veuillot delte bolig med Achille Glorieux. 

Pierre Veuillot var med på forberedelsen av den pavelige encyklika Fidei Donum,Jacques Benoist, Notice biographique gitt i 1957 av pave Pius XII.

Biskop av Angers
I 1959 utnevnte pave Johannes XXIII Pierre Veuillot som biskop av Angers. Han ble ordinert til biskop den 1. juli 1959 av erkebiskopen av Paris, kardinal Maurice Feltin; medkonsekratorer var Marc-Armand Lallier, erkebiskop av Marseille, og Jean-Marie Villot, hjelpebiskop i Paris. 

Koadjutorerkebiskop av Paris
I 1961 ble Pierre Veuillot titulærerkebiskop av Constantia in Thracia (pro hac vice) og koadjutorerkebiskop av erkebispedømmet Paris. Han var med på å tilretteøegge for opprtettelsen av de nye bispedømmene Créteil, Nanterre og Saint-Denis og deltok aktivt i arbeidssesjonene til Det andre Vatikankonsil, da han utarbeidet skjemaet De episcopis, og relegerte Luigi Maria Carlis rolle til bakgrunnen.Jan Gooters, Actes et acteurs à Vatican II, 1998, Presses de l'Université catholique de Louvain, s. 136 

Veuillot utmerket seg ved sine posisjoner til fordel for arbeiderprestbevegelsen, og fikk utvirket fra pave Paul VI at de kunne vende tilbake til sitt virke i 1965.

Erkebiskop av Paris
I 1966 ble han erkebiskop av Paris. 

Han opprettet også et presbyteralt råd for å hjelpe erkebiskopen ved hans beslutningstaking. Han vat i begynnelsen aktiv i de omveltningene som etterfulgte konsilet. Han stilte gjerne opp for journalister, gav en rekke intervjuer, og han er en av de første franske prelater som snakker åpent på fransk fjernsyn om sitt forhold til troen, særlig under Face à face-programmet den 18. april 1966. 

Han ble beskyldt av journalisten Georges Suffert for å være en «Kirkens teknokrat»,La Revue des deux mondes, article de juin 1967. Sistnevnte angrep ham voldsomt. Suffert skrev at han var «mer prefekt enn pastor, mer administrator enn apostel, … [og at  Veuillot] ønsker at Kirken skal tjenes slik Sovjetunionen ble det under Stalin, slik Pentagon er det under McNamara.»

Kardinal
Pave Paul VI kreerte ham til kardinal den 20. juni 1967 med titulærkirken San Luigi dei Francesi.

Han døde av leukemi den 14. februar 1968 i en alder av 55 år, seks måneder at han ble kardinal.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Giovanni Francesco Albani (1720-1803) *1760
 Kardinal Carlo Rezzonico den yngre (1724-1799) *1773
 Kardinal Antonio Dugnani (1748-1818) *1785
 Erkebiskop Jean-Charles de Coucy (1746-1824) *1790
 Kardinal Gustave-Maximilien-Juste de Croÿ-Solre (1773-1844) *1820
 Biskop Charles-Auguste-Marie-Joseph Forbin-Janson (1785-1844) *1824
 Kardinal François-Auguste-Ferdinand Donnet (1795-1882) *1835
 Biskop Charles-Emile Freppel (1827-1891) *1870
 Kardinal Louis-Henri-Joseph Luçon (1842-1930) *1888
 Kardinal Charles-Henri-Joseph Binet (1869-1936) *1920
 Kardinal Maurice Feltin (1883-1975) *1928
 Kardinal Pierre Veuillot (1913-1968) *1959Veuillot, lest 20. februar 2022

 Referanser 

 Eksterne lenker 
 Biografi på The Cardinals of the Holy Roman Church

Kategori:Franske kardinaler
Kategori:Franske katolske biskoper
Kategori:Deltakere på Andre Vatikankonsil
Kategori:Linjen Rebiba
Kategori:Personer fra Paris